
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS
DĖL DARBO ORGANIZAVIMO TVARKOS ŠAKIŲ RAJONO SAVIVALDYBĖS ADMINISTRACIJOJE NUSTATYMO

2020 m. spalio    d. Nr. AT-
Šakiai

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. birželio 16 d. sprendimu Nr. V-1471 „Dėl valstybės ir savivaldybių institucijų, įstaigų, valstybės ir savivaldybių valdomų įmonių darbo vietoms būtinų sąlygų“, Šakių rajono savivaldybės administracijos nuostatų, patvirtintų Šakių rajono savivaldybės tarybos 2016 m. rugsėjo 23 d. sprendimu Nr. T-277 „Dėl Šakių rajono savivaldybės administracijos nuostatų patvirtinimo“, 24 punktu:
1. N u s t a t a u darbo organizavimo tvarką Šakių rajono savivaldybės administracijoje nuo 2020 m. lapkričio 3 d. :
1.1. Visi savivaldybės administracijos darbuotojai privalo:
1.1.1. laikytis Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo nurodymų;
1.1.2. gavę informaciją apie jam nustatytą COVID-19 ligą (koronaviruso infekciją) nedelsiant informuoti savo tiesioginį vadovą  ir darbdavį. 
1.2. Administracijos skyrių vedėjai (-os), seniūnijų seniūnai (-ės):
1.2.1. nuo 2020 m. lapkričio 3 d. iki 2020 m. lapkričio 13 d. darbuotojų darbą organizuoja daliniu nuotoliniu būdu (darbuotojai kas savaitę rotacijos principu (pamainomis) dirba nuotoliniu būdu tokiu režimu: 5 darbo dienas dirbama darbo vietoje, kitas 5 darbo dienas dirbama nuotoliniu būdu), išskyrus atvejus, kai atitinkamas funkcijas būtina atlikti darbo vietoje ir kai privaloma užtikrinti būtinųjų neatidėliotinų funkcijų atlikimą. Savivaldybės administracijos ir seniūnijų pastatuose lankytojai aptarnaujami tik vieno langelio aptarnavimo zonoje;
1.2.2. sudaro galimybę darbuotojams dirbti po vieną kabinete, taip mažinant fizinio kontakto su kitais darbuotojais riziką;
1.2.3. neleidžia įstaigoje dirbti darbuotojams, kuriems privaloma izoliacija, izoliacijos laikotarpiu, išskyrus darbuotojus, dirbančius nuotoliniu būdu arba gavus NVSC leidimą.
1.3. Posėdžiai, pasitarimai, susirinkimai organizuojami nuotoliniu būdu. Jei posėdžiai, pasitarimai, susirinkimai organizuojami gyvai, jų metu privaloma dėvėti nosį ir burną dengiančias apsaugos priemones.
1.4. Į Šakių rajono savivaldybės administracijos administracinio pastatą įeinama ir išeinama tik su asmeninėmis lustinėmis kortelėmis-raktais.
 2. P a v e d u savivaldybės administracijos skyriaus vedėjams ir seniūnijų seniūnams su įsakymu supažindinti skyriaus, seniūnijos darbuotojus bei organizuoti darbą šio įsakymo 1.2.1 papunktyje nustatyta tvarka.
3. R e k o m e n d u o j u visoms savivaldybės valdomoms įstaigoms pasirengti vidines darbo organizavimo tvarkas, vadovaujantis Lietuvos Respublikos sveikatos apsaugos ministro –valstybės lygio ekstremaliosios situacijos valstybės operacijų vadovo 2020 m. birželio 16 d. sprendimu Nr. V-1471 „Dėl valstybės ir savivaldybių institucijų, įstaigų, valstybės ir savivaldybių valdomų įmonių darbo vietoms būtinų sąlygų“.
4. P r i p a ž į s t u netekusiu galios Šakių rajono savivaldybės administracijos direktoriaus 2020 m. birželio 12 d. įsakymą Nr. AT-472 „Dėl darbo organizavimo tvarkos Šakių rajono savivaldybės administracijoje nustatymo“ su visais jo pakeitimais ir papildymais.
Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.


Administracijos direktorius 		                                                                  Dainius Grincevičius

